pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.สาธิต เปิดโรงพยาบาลบ้านตาขุน พัฒนาศักยภาพบริการ รองรับนักท่องเที่ยวเขื่อนเชี่ยวหลาน
วันเสาร์ที่ 24 สิงหาคม 2562
ดร.สาธิต เปิดโรงพยาบาลบ้านตาขุน พัฒนาศักยภาพบริการ รองรับนักท่องเที่ยวเขื่อนเชี่ยวหลาน
รัฐมนตรีช่วยว่าการกระทรวงสาธารณสุข เปิดโรงพยาบาลบ้านตาขุน จังหวัดสุราษฎร์ธานี อย่างเป็นทางการ พัฒนาศักยภาพให้ได้มาตรฐานสากลสร้างความเชื่อมั่น นักท่องเที่ยวชาวไทยและชาวต่างชาติปีละกว่า 7 แสนคน เพิ่มการเข้าถึงบริการประชาชนในพื้นที่
รัฐมนตรีช่วยว่าการกระทรวงสาธารณสุข เปิดโรงพยาบาลบ้านตาขุน จังหวัดสุราษฎร์ธานี อย่างเป็นทางการ พัฒนาศักยภาพให้ได้มาตรฐานสากลสร้างความเชื่อมั่น นักท่องเที่ยวชาวไทยและชาวต่างชาติปีละกว่า 7 แสนคน เพิ่มการเข้าถึงบริการประชาชนในพื้นที่
วันนี้(24 สิงหาคม 2562) ที่อ.บ้านตาขุน จ.สุราษฎร์ธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดโรงพยาบาลบ้านตาขุนอย่างเป็นทางการ รับมอบรถพยาบาล 1 คัน เครื่องอัลตราซาวน์ 1 เครื่อง เครื่องปั๊มหัวใจ 1 เครื่อง และรับมอบเงินบริจาค 1.7ล้านบาทเพื่อจัดซื้อครุภัณฑ์ทางการแพทย์ พร้อมมอบเกียรติบัตรแก่ผู้ให้การสนับสนุนโรงพยาบาล
ดร.สาธิตให้สัมภาษณ์ว่า โรงพยาบาลชุมชนเป็นหน่วยบริการของกระทรวงสาธารณสุข ที่ดูแลให้บริการสุขภาพแก่ประชาชนอย่างใกล้ชิดการพัฒนาไม่สามารถใช้แต่กลไกของราชการเพียงฝ่ายเดียว แต่จะต้องได้รับความร่วมมือจากชุมชน เพื่อให้ดําเนินการได้อย่างต่อเนื่องและยั่งยืนซึ่งโรงพยาบาลบ้านตาขุนนับเป็นตัวอย่างของการพัฒนาภายใต้แนวคิด ‘ประชารัฐ’ ได้รับการดูแลจากชุมชนที่เข้มแข็ง เป็นที่พึ่งให้กับชาวบ้านตาขุน เป็นสัญลักษณ์ของการร่วมมือระหว่างภาครัฐและภาคประชาชน เพื่อพัฒนายกระดับจากโรงพยาบาลชุมชนขนาด 10 เตียง เป็นขนาด 30 เตียง รองรับนักท่องเที่ยวทั้งชาวไทยและชาวต่างชาติปีละกว่า 7 แสนคน มาท่องเที่ยวเขื่อนรัชชประภา หรือ “ทะเลสาบเชี่ยวหลาน” ที่มีชื่อเสียงในระดับโลก และแหล่งท่องเที่ยวเชิงธรรมชาติอื่น ๆ เช่น น้ําตกโตนกลอย ถ้ําน้ําทะลุ อุทยานแห่งชาติเขาสก และภูเขารูปหัวใจ รวมทั้งดูแลประชาชนในพื้นที่และพื้นที่ใกล้เคียงอีกกว่า 20,000 คน
ทั้งนี้ โรงพยาบาลบ้านตาขุน เดิมเป็นสาขาของโรงพยาบาลพนม เปิดบริการเมื่อปี พ.ศ.2531 และย้ายมาก่อสร้างอาคารหลังใหม่ ณ สถานที่ปัจจุบัน เนื้อที่ประมาณ 30 ไร่ ยกระดับเป็นโรงพยาบาลชุมชน ขนาด 30 เตียง เมื่อปี พ.ศ. 2552ให้บริการระดับทุติยภูมิ ได้พัฒนาศักยภาพด้านต่างๆเช่น อาหารปลอดภัย การจัดการสิ่งแวดล้อมและการแพทย์ฉุกเฉิน และการเตรียมความพร้อม รวมทั้งสร้างเครือข่ายในการบริการแก่นักท่องเที่ยวชาวไทยและชาวต่างชาติ ปัจจุบันมีบุคลากร 148 คน โดยมีแพทย์ 4 คน ทันตแพทย์ 2 คน พยาบาล 31 คน และบุคลากรอื่นๆ 117 คน ให้บริการผู้ป่วยนอก ผู้ป่วยใน ห้องผ่าตัด ห้องฉุกเฉิน ผู้ป่วยนอกเฉลี่ยวันละ 214 ครั้ง อัตราครองเตียงร้อยละ 80 นอกจากนี้ ผู้มีจิตศรัทธาได้บริจาคสมทบทุนสร้างห้องพิเศษ จํานวน 13 ห้อง บริจาคเงินจัดหาครุภัณฑ์ทางการแพทย์รวมเป็นเงินมากกว่าสิบล้านบาท ทําให้มีความพร้อมในการบริการประชาชนมากขึ้น
**************************************** 24 สิงหาคม 2562
รัฐบาลไทย-ข่าวทำเนียบรัฐบาล-นายกรัฐมนตรีถวายผ้ากฐินพระราชทานสำนักนายกรัฐมนตรี พร้อมถวายจตุปัจจัยจำนวน 6,047,842 บาท
วันพฤหัสบดีที่ 31 ตุลาคม 2562
นายกรัฐมนตรีถวายผ้ากฐินพระราชทานสํานักนายกรัฐมนตรี พร้อมถวายจตุปัจจัยจํานวน 6,047,842 บาท
นายกรัฐมนตรีถวายผ้ากฐินพระราชทานสํานักนายกรัฐมนตรี พร้อมถวายจตุปัจจัยจํานวน 6,047,842 บาท
วันนี้ (31 ตุลาคม 2562) เวลา 13.30 น. ณ วัดพระราม 9 กาญจนาภิเษก เขตห้วยขวาง กรุงเทพมหานคร  พลเอก ประยุทธ์ จันทร์โอชา นายกรัฐมนตรี เดินทางไปเป็นประธานถวายผ้าพระกฐินพระราชทานสํานักนายกรัฐมนตรี ประจําปี 2562 โดยมี รองนายกรัฐมนตรี คณะรัฐมนตรี เลขาธิการนายกรัฐมนตรี หัวหน้าส่วนราชการ ข้าราชการ และประชาชนเข้าร่วม
เมื่อนายกรัฐมนตรีเดินทางมาถึงได้ถวายความเคารพพระบรมฉายาลักษณ์พระบาทสมเด็จพระเจ้าอยู่หัว ก่อนหยิบผ้าพระกฐินพระราชทานจากพาน เดินเข้าสู่พระอุโบสถไปยังโต๊ะหน้าพระสงฆ์ วางผ้าพระกฐินบนพานแว่นฟ้า แล้วเดินไปยังโต๊ะหมู่บูชาหน้าพระประธาน จุดธูปเทียนบูชาพระรัตนตรัย
พร้อมกันนี้ นายกรัฐมนตรีได้ถวายเครื่องบริวารกฐิน และคณะรัฐมนตรี ข้าราชการชั้นผู้ใหญ่ ได้ถวายเครื่องไทยธรรมแด่พระสงฆ์ โดยยอดเงินที่ถวายผ้าพระกฐินพระราชทานสํานักนายกรัฐมนตรี ประจําปี 2562เป็นจํานวนเงินทั้งสิ้น จํานวน 6,047,842 บาทถ้วน
------------------------------
รัฐบาลไทย-ข่าวทำเนียบรัฐบาล-​กระทรวงอุตสาหกรรม โดย สอจ.ระยอง ตั้งศูนย์ประสานงานช่วยเหลือเกษตรกรผู้ปลูกสับปะรด เชื่อมโรงงาน -เกษตรกร พร้อมประสานจำหน่ายถึงมือผู้บริโภค ลดปัญหาราคาผลผลิตตกต่ำ
วันอังคารที่ 12 มิถุนายน 2561
​กระทรวงอุตสาหกรรม โดย สอจ.ระยอง ตั้งศูนย์ประสานงานช่วยเหลือเกษตรกรผู้ปลูกสับปะรด เชื่อมโรงงาน -เกษตรกร พร้อมประสานจําหน่ายถึงมือผู้บริโภค ลดปัญหาราคาผลผลิตตกต่ํา
ปลัดกระทรวงอุตสาหกรรม ได้มอบหมายให้สํานักงานอุตสาหกรรมจังหวัดระยองดําเนินการช่วยเหลือเกษตรกรผู้ปลูกสับปะรดจังหวัดระยอง จากปัญหาผลผลิตล้นตลาด ณ บริเวณอาคารนารายณ์ กระทรวงอุตสาหกรรม
วันนี้ (12 มิถุนายน 2561) นายพสุ โลหารชุน ปลัดกระทรวงอุตสาหกรรม ได้มอบหมายให้สํานักงานอุตสาหกรรมจังหวัดระยองดําเนินการช่วยเหลือเกษตรกรผู้ปลูกสับปะรดจังหวัดระยอง จากปัญหาผลผลิตล้นตลาด โดยนายกรณ์ภัฐวีญ์ ม่วงน้อย อุตสาหกรรมจังหวัดระยอง นําทีมข้าราชการจากสํานักงานอุตสาหกรรมจังหวัด นําสับปะรดผลสดจากเกษตรกรมาจําหน่ายจํานวน 6 ตันๆ ละ 4,000 บาท ลูกๆ ละ 10 บาท ซึ่งข้าราชการกระทรวงอุตสาหกรรมและประชาชนให้ความสนใจเป็นจํานวนมาก ณ บริเวณอาคารนารายณ์ กระทรวงอุตสาหกรรม
นายกรณ์ภัฐวีญ์ ม่วงน้อย อุตสาหกรรมจังหวัดระยอง กล่าวว่า ปลัดกระทรวงอุตสาหกรรม ได้สั่งการให้สํานักงานอุตสาหกรรมจังหวัดระยอง ช่วยเหลือเกษตรกรผู้ปลูกสับปะรดในจังหวัดระยอง จากปัญหาผลผลิตล้นตลาด ไม่มีช่องทางจําหน่าย ราคาสับปะรดตกต่ําประกอบกับสภาพอากาศค่อนข้างหนาว จึงทําให้มีผลผลิตออกมาเป็นจํานวนมาก โดยโรงงานอุตสาหกรรมในจังหวัดระยองรับซื้อได้เพียง 2 โรงงานเท่านั้น ทางสํานักงานอุตสาหกรรมจังหวัดระยองจึงตั้งศูนย์ประสานงานโรงงานอุตสาหกรรมจังหวัดระยองเพื่อช่วยเหลือเกษตรกรสับปะรดราคาตกต่ํา
โดยเริ่มตั้งศูนย์ช่วยเหลือ ตั้งแต่วันที่ 6 มิถุนายนที่ผ่านมา โดยทําหน้าที่เป็นศูนย์ประสานงานระหว่างโรงงานอุตสาหกรรมในพื้นที่ให้กับเกษตรกร ซึ่งขณะนี้ได้มีคําสั่งซื้อสับปะรดผลสดจากโรงงานอุตสาหกรรมในพื้นที่แล้วกว่า 100 ตัน #ช่วยเหลือเกษตรกร #สับปะรด #สํานักงานอุตสาหกรรมจังหวัดระยอง #กระทรวงอุตสาหกรรม
รัฐบาลไทย-ข่าวทำเนียบรัฐบาล-สธ.ไทย–ภูฏาน ลงนามความร่วมมือด้านสาธารณสุข สร้างความมั่นคงด้านสุขภาพ
วันศุกร์ที่ 2 มีนาคม 2561
สธ.ไทย–ภูฏาน ลงนามความร่วมมือด้านสาธารณสุข สร้างความมั่นคงด้านสุขภาพ
กระทรวงสาธารณสุขไทยและภูฏาน ทบทวนความร่วมมือด้านสาธารณสุขฉบับเก่า พ.ศ.2530 พร้อมลงนามบันทึกข้อตกลงความร่วมมือฉบับใหม่ 11 สาขา อาทิ การป้องกันโรคติดต่อ การตรวจผลทางห้องปฏิบัติการ
วันนี้ (2 มีนาคม 2561)ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทรรัฐมนตรีว่าการกระทรวงสาธารณสุข และฯพณฯ เลียมโป ทันดิน วังชุก(H.E.Lyonpo Tandin Wangchuk)รัฐมนตรีว่าการกระทรวงสาธารณสุขแห่งราชอาณาจักรภูฏานลงนามบันทึกข้อตกลงความร่วมมือระหว่างกระทรวงสาธารณสุขแห่งราชอาณาจักรไทยกับกระทรวงสาธารณสุขแห่งราชอาณาจักรภูฏาน(Memorandum of Understanding on Health Cooperation between the Ministryof Public Health of the Kingdom of Thailand and the Ministry of Health of the Kingdom of Bhutan)เพื่อกระชับความร่วมมือด้านสาธารณสุขในสาขาเดิมและขยายสาขาความร่วมมือใหม่ ให้รองรับกับบริบทการพัฒนาที่ยั่งยืน โดยมีฯพณฯเทวง โชเฟล ดอร์จี(H.E.Mr.Tshewang Chophel Dorji)เอกอัครราชทูตภูฏานประจําประเทศไทย พร้อมคณะผู้บริหารทั้งสองประเทศร่วมพิธี
ศ.คลินิก เกียรติคุณ นพ.ปิยะสกลให้สัมภาษณ์ว่า กระทรวงสาธารณสุขไทย และกระทรวงสาธารณสุขภูฏานได้ลงนามบันทึกความเข้าใจระหว่างกระทรวงสาธารณสุขแห่งราชอาณาจักรไทย กับกระทรวงสาธารณสุขแห่งราชอาณาจักรภูฏานฉบับใหม่ซึ่งทั้ง 2 ประเทศเห็นชอบให้มีการทบทวนความร่วมมือด้านสาธารณสุขระหว่างสอง ประเทศฉบับเดิม ที่ได้ลงนามความร่วมมือกันมานานเกือบ30ปี เพื่อกระชับความร่วมมือในสาขาเดิม และขยายสาขาความร่วมมือใหม่ใน 11 สาขา ได้แก่ การควบคุมโรค อาหารปลอดภัยและการทดสอบคุณภาพยา การแพทย์ดั้งเดิม ผลิตภัณฑ์ยาและเครื่องสําอาง การรับรองคุณภาพห้องปฏิบัติการ ทรัพยากรบุคคลด้านสาธารณสุข การประเมินผลกระทบด้านสุขภาพ การให้บริการด้านการบําบัดและรักษายาเสพติด การวิจัยและการศึกษาด้านการแพทย์ ระบบการกํากับดูแลยาของประเทศ และสาขาความร่วมมืออื่นๆ ที่ทั้งสองฝ่ายตัดสินใจร่วมกันตามที่ปรากฏในแผนปฏิบัติการร่วม
นอกจากนี้กระทรวงสาธารณสุขแห่งราชอาณาจักรไทยมีความยินดีสานต่อความร่วมมือด้านการศึกษาในสาขาการแพทย์และการสาธารณสุขระหว่างสองประเทศ เพื่อสนับสนุนการสร้างศักยภาพในการดําเนินงานสร้างเสริมความเข้มแข็งของการสร้างหลักประกันสุขภาพของประเทศภูฏาน โดยจะให้ทุนการศึกษาแก่บุคลากรภูฏาน เพื่อศึกษาในระดับปริญญาโทและระดับปริญญาเอก ที่มหาวิทยาลัยมหิดลอย่างละ1ทุน รวมไปถึงความร่วมมือในการส่งผู้ป่วยที่มีภาวะซับซ้อนมารักษาต่อที่ประเทศไทย และการพัฒนาศักยภาพของบุคลากรทางการแพทย์เฉพาะทางในสาขาที่ขาดแคลน เช่น แพทย์เชี่ยวชาญด้านโรคหัวใจ โรคไต และโรคทางเดินอาหาร เป็นต้น
ทั้งนี้กระทรวงสาธารณสุขไทย และกระทรวงบริการสังคมภูฏาน (ในขณะนั้น) ได้ลงนามในบันทึกความเข้าใจ ว่าด้วยความร่วมมือด้านสาธารณสุข(Memorandum of Understanding on Collaboration in Health Development between the Royal Government of Bhutan and the Royal Government of Thailand)เมื่อวันที่ 16 ตุลาคม 2530 โดยได้กําหนดสาขาความร่วมมือ ดังนี้ 1.การแลกเปลี่ยนบุคลากรและการศึกษาฝึกอบรม 2.ความร่วมมือด้านอื่น เช่น การแลกเปลี่ยนสมุนไพร การอํานวยความสะดวกในการให้บริการด้านการแพทย์ และ3.การวิจัยและพัฒนาร่วมกัน
*******************************2 มีนาคม2561
รัฐบาลไทย-ข่าวทำเนียบรัฐบาล-กสร. แจงประกาศกระทรวงแรงงาน ห้ามปิดงาน-นัดหยุดงาน  เจตนาเพื่อระงับข้อพิพาทแรงงานในห้วงที่มีการประกาศสถานการณ์ฉุกเฉิน
วันศุกร์ที่ 15 พฤษภาคม 2563
กสร. แจงประกาศกระทรวงแรงงาน ห้ามปิดงาน-นัดหยุดงาน  เจตนาเพื่อระงับข้อพิพาทแรงงานในห้วงที่มีการประกาศสถานการณ์ฉุกเฉิน
​กรมสวัสดิการและคุ้มครองแรงงาน แจงการออกประกาศกระทรวงแรงงาน เรื่อง ให้ข้อพิพาทแรงงานที่ตกลงกันไม่ได้เข้าสู่การชี้ขาดของคณะกรรมการแรงงานสัมพันธ์ และห้ามนายจ้างปิดงานหรือหรือลูกจ้างนัดหยุดงานในระหว่างประกาศสถานการณ์ฉุกเฉิน ตามกฎหมายว่าด้วยการบริหารราชก
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงการออกประกาศกระทรวงแรงงาน เรื่อง ให้ข้อพิพาทแรงงานที่ตกลงกันไม่ได้เข้าสู่การชี้ขาดของคณะกรรมการแรงงานสัมพันธ์ และห้ามนายจ้างปิดงานหรือหรือลูกจ้างนัดหยุดงานในระหว่างประกาศสถานการณ์ฉุกเฉิน ว่า เนื่องจากกฎหมายแรงงานสัมพันธ์ ได้กําหนดให้นายจ้างมีสิทธิปิดงานและลูกจ้างมีสิทธินัดหยุดงานหากมีข้อพิพาทแรงงานที่ไม่สามารถตกลงกันได้ แต่ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หากทั้งสองฝ่ายใช้สิทธิดังกล่าวก็จะก่อให้เกิดความเดือดร้อนต่อทั้งการประกอบการของนายจ้าง และมีผลกระทบต่อลูกจ้างที่ต้องขาดรายได้ อีกทั้งการรวมตัวกัน  เพื่อหยุดงานอาจเป็นการเพิ่มความเสี่ยงในการแพร่ระบาดของโรคโควิด-19 และไม่เป็นไปตามมาตรการการเว้นระยะห่างเพื่อป้องกันการแพร่ระบาดของโรคโควิด-19 ทั้งนี้ ประกาศดังกล่าว ออกตามพระราชบัญญัติแรงงานสัมพันธ์ พ.ศ. 2518 ซึ่งเป็นคนละกรณีกับการหยุดกิจการเพราะเหตุจําเป็นซึ่งไม่ใช่เหตุสุดวิสัยตามมาตรา 75 ของพระราชบัญญัติคุ้มครองแรงงาน พ.ศ. 2541 ไม่ใช่การปิดงานหรือนัดหยุดงานตามประกาศนี้
อธิบดีกสร. กล่าวเพิ่มเติมว่า หากที่มีข้อพิพาทแรงงานที่ตกลงกันไม่ได้เกิดขึ้น นายจ้าง สหภาพแรงงานหรือลูกจ้าง สามารถให้คณะกรรมการแรงงานสัมพันธ์ซึ่งเป็นคณะกรรมการไตรภาคีตามพระราชบัญญัติแรงานสัมพันธ์ พ.ศ. 2518 ชี้ขาดข้อพิพาทแรงงานได้ กรณีที่มีการปิดงานหรือนัดหยุดงานอยู่ก่อนวันที่มีประกาศนี้ใช้บังคับ ให้นายจ้างซึ่งปิดงานรับลูกจ้างกลับเข้าทํางาน และให้ลูกจ้างที่นัดหยุดงานกลับเข้าทํางาน สําหรับระยะใช้บังคับของประกาศดังกล่าวมีผลตั้งแต่วันที่ 8 พฤษภาคม 2563 จนกว่าจะมีการยกเลิกประกาศสถานการณ์ฉุกเฉิน
รัฐบาลไทย-ข่าวทำเนียบรัฐบาล-ปลัด พม. ลงพื้นที่ช่วยเหลือกลุ่มเปราะบางในชุมชนย่านตลิ่งชัน กทม. ที่ได้รับผลกระทบจากโรคโควิด-19
วันจันทร์ที่ 15 มิถุนายน 2563
ปลัด พม. ลงพื้นที่ช่วยเหลือกลุ่มเปราะบางในชุมชนย่านตลิ่งชัน กทม. ที่ได้รับผลกระทบจากโรคโควิด-19
ปลัด พม. ลงพื้นที่ช่วยเหลือกลุ่มเปราะบางในชุมชนย่านตลิ่งชัน กทม. ที่ได้รับผลกระทบจากโรคโควิด-19
วันที่ 14 มิ.ย. 63 เวลา 09.30 น. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. และหน่วยงานที่เกี่ยวข้อง อาทิ กระทรวงสาธารณสุข กระทรวงแรงงานกรุงเทพมหานคร และชมรมหลักสูตรประกาศนียบัตรชั้นสูง การบริหารงานภาครัฐและกฎหมายมหาชน สถาบันพระปกเกล้า เป็นต้น ลงพื้นที่ ณ ชุมชนบางเชือกหนัง เขตตลิ่งชัน กรุงเทพมหานคร ซึ่งเป็นชุมชนที่ไม่ได้จดทะเบียนกับกรุงเทพมหานคร เพื่อพบปะเยี่ยมให้กําลังใจและช่วยเหลือประชาชนกลุ่มเป้าหมายที่ประสบปัญหาความยากลําบากจากผลกระทบของการแพร่ระบาดของโรคติดเชื้อไวรัสโคโรน่า 2019 (โควิด-19) ในกิจกรรม “ไม่ว่าคุณจะอยู่ที่ไหน พม. จะตามไปเยี่ยม” ภายใต้โครงการ พม. เราไม่ทิ้งกัน
นายปรเมธี กล่าวว่า ด้วยสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบต่อประชาชนในวงกว้าง ทั้งในพื้นที่กรุงเทพมหานคร และทั่วประเทศ โดยเฉพาะกลุ่มเป้าหมายของกระทรวงการพัฒนาสังคมและความมั่นคงของมนุษย์ ตั้งแต่เด็กแรกเกิด เยาวชน ผู้สูงอายุ คนพิการ และผู้ด้อยโอกาสทางสังคม ซึ่งเป็นกลุ่มเปราะบางที่มีความเสี่ยงสูง และในวันนี้ ตนพร้อมด้วยคณะผู้บริหารกระทรวง พม. และหน่วยงานที่เกี่ยวข้อง ได้ลงพื้นที่ เพื่อพบปะเยี่ยมให้กําลังใจและช่วยเหลือประชาชนกลุ่มเป้าหมาย ณ ชุมชนบางเชือกหนัง เขตตลิ่งชัน กรุงเทพมหานคร ซึ่งเป็นชุมชนที่ไม่ได้จดทะเบียนกับกรุงเทพมหานคร มีจํานวน 177 ครอบครัว ประมาณ 443 คน ซึ่งพบว่ามีกลุ่มเป้าหมายประกอบด้วย คนพิการ 8 คน ผู้สูงอายุ 35 คน และเด็ก 70 คน นอกจากนี้ยังมีคนว่างงาน 46 คน
นายปรเมธี กล่าวเพิ่มเติมว่า วันนี้ ตนและคณะผู้บริหารได้รับฟังปัญหาและความต้องการของชุมชน พร้อมทั้งหารือร่วมกันถึงแนวทางการพัฒนาคุณภาพชีวิตที่ดีของชุมชนต่อไป เนื่องจากเป็นชุมชนที่ไม่ได้จดทะเบียนกับกรุงเทพมหานคร ทําให้ไม่มีหน่วยงานเป็นเจ้าภาพในการดูแล ส่งผลให้ชุมชนเข้าถึงบริการและสวัสดิการสังคมจากภาครัฐไม่ทั่วถึง นอกจากนี้ ยังได้มอบเครื่องอุปโภคบริโภคที่จําเป็นและนมกล่องสําหรับเด็ก อาหารสําหรับผู้สูงอายุ รวมทั้งมอบถุงยังชีพ เพื่อเป็นการบรรเทาความเดือดร้อนเฉพาะหน้า อีกทั้งได้มอบอุปกรณ์กีฬาให้กับเด็กและเยาวชนในชุมชน และมีการออกบูธจัดหาตําแหน่งงานว่างมาให้ประชาชนชนในชุมชนที่ว่างงานได้สมัครเพื่อให้มีอาชีพมีรายได้ต่อไป ทั้งนี้ หากชุมชนและประชาชนกําลังประสบปัญหาความเดือดร้อนจากโรคโควิด-19 สามารถขอความช่วยเหลือมายังศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-เฉลิมชัย ตรวจเยี่ยมโครงการอ่างเก็บน้ำห้วยน้ำเขียว เตรียมแผนบริหารจัดการน้ำช่วงฤดูฝนปี 2563
วันเสาร์ที่ 4 กรกฎาคม 2563
เฉลิมชัย ตรวจเยี่ยมโครงการอ่างเก็บน้ําห้วยน้ําเขียว เตรียมแผนบริหารจัดการน้ําช่วงฤดูฝนปี 2563
รมว.กษ. เฉลิมชัย ตรวจเยี่ยมโครงการอ่างเก็บน้ําห้วยน้ําเขียว อันเนื่องมาจากระราชดําริ เตรียมแผนบริหารจัดการน้ําช่วงฤดูฝนปี 2563 ในเขตชลประทาน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมโครงการอ่างเก็บน้ําห้วยน้ําเขียว อันเนื่องมาจากระราชดําริ ต.คลองท่อมใต้ อ.คลองท่อม จ.กระบี่ ที่ได้ก่อสร้างแล้วเสร็จเมื่อปี 2534 มีความจุ 7.30 ล้าน ลบ.ม. ซึ่งโครงการดังกล่าวมีเป้าหมายเพื่อจัดหาน้ําบรรเทาความเดือดร้อนในด้านเกษตรกรรม และอุปโภค-บริโภค อีกทั้งยังเป็นแหล่งน้ําเสริมให้อ่างเก็บน้ําห้วยขุนเตี๊ยะในค่ายทหาร ร.15 พัน 1 นอกจากนี้ ยังเป็นแหล่งเพาะพันธุ์สัตว์น้ําให้ราษฎรใช้บริโภค และการทําประมงน้ําจืด เป็นแหล่งเก็บกักน้ําสําหรับบรรเทาอุทกภัย เป็นแหล่งท่องเที่ยวพักผ่อนของราษฎรในบริเวณใกล้เคียง และเป็นแหล่งเก็บกักน้ําเสริมการเพาะปลูกในฤดูแล้งด้วย
ทั้งนี้ กระทรวงเกษตรฯ โดยกรมชลประทาน มีแผนบริหารจัดการน้ําช่วงฤดูฝนปี 2563 ในเขตชลประทาน ระหว่างวันที่ 3 กรกฎาคม - 30 กันยายน 2563) จํานวน 1.223 ล้าน ลบ.ม. แบ่งเป็น ด้านการเกษตร 0.810 ล้าน ลบ.ม. อุปโภค-บริโภค 0.379 ล้าน ลบ.ม. และรักษาระบบนิเวศและอื่น ๆ 0.0264 ล้าน ลบ.ม. ซึ่งโครงการอ่างเก็บน้ําห้วยน้ําเขียว สามารถบรรเทาความเดือดร้อนให้กับราษฎรถึง 690 ครัวเรือนรมว.กษ. เฉลิมชัย ตรวจเยี่ยมโครงการอ่างเก็บน้ําห้วยน้ําเขียว อันเนื่องมาจากระราชดําริ เตรียมแผนบริหารจัดการน้ําช่วงฤดูฝนปี 2563 ในเขตชลประทาน
รัฐบาลไทย-ข่าวทำเนียบรัฐบาล-รองนายกรัฐมนตรีตรวจราชการในกำกับที่จังหวัดน่าน ก่อนการประชุม ครม.สัญจร
วันอาทิตย์ที่ 28 ตุลาคม 2561
รองนายกรัฐมนตรีตรวจราชการในกํากับที่จังหวัดน่าน ก่อนการประชุม ครม.สัญจร
รองนายกรัฐมนตรีตรวจราชการในกํากับที่จังหวัดน่าน ก่อนการประชุม ครม.สัญจร
ตามที่นายกรัฐมนตรีกําหนดประชุมคณะรัฐมนตรีอย่างเป็นทางการนอกสถานที่ ณ จังหวัดเชียงราย ในวันที่ 30 ตุลาคม 2561 นั้น
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กําหนดลงพื้นที่ตรวจราชการหน่วยงานในกํากับ ด้านยุติธรรมด้านพลังงาน และด้านดิจิทัล ในพื้นที่จังหวัดน่านในวันที่ 29 ตุลาคม 2561 เพื่อเป็นการเตรียมข้อมูลสําหรับการเข้าประชุมคณะรัฐมนตรีอย่างเป็นทางการนอกสถานที่ ณ มหาวิทยาลัยราชภัฏเชียงราย จังหวัดเชียงราย ในวันที่ 30 ตุลาคม 2561 ต่อไป ทั้งนี้ในการลงตรวจราชการของพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ มีกําหนดการ ดังนี้
​เวลา 09.50 น. เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ 1 ประจําปีงบประมาณ พ.ศ.2562 และเยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี พร้อมพบปะประชาชนในพื้นที่เพื่อรับฟังปัญหาและข้อขัดข้องต่าง ๆ ณ หอประชุมศูนย์ราชการจังหวัดน่าน อําเภอเมือง จังหวัดน่าน
​เวลา 13.30 น. เดินทางไปตรวจเยี่ยมโครงการสูบน้ําพลังงานแสงอาทิตย์บนพื้นที่สูง (มูลนิธิส่งเสริมการเรียนรู้ชุมชนวัดโป่งคํา) ที่วัดโป่งคํา อําเภอสันติสุข จังหวัดน่าน
​
เวลา 15.50 น. เดินทางไปตรวจเยี่ยมจุดติดตั้งเน็ตประชารัฐกลุ่มทอผ้าบ้านซาวหลวง ตําบลสวก อําเภอเมือง จังหวัดน่าน
​จากนั้นรองนายกรัฐมนตรีและรัฐมนตรีว่าการกระทรวงยุติธรรมจะได้เดินทางต่อไปยังจังหวัดเชียงราย เพื่อเข้าร่วมการประชุมคณะรัฐมนตรีอย่างเป็นทางการนอกสถานที่ในวันรุ่งขึ้นต่อไป
..........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-กระทรวงเกษตรฯ นำทัพจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”
วันพุธที่ 29 สิงหาคม 2561
กระทรวงเกษตรฯ นําทัพจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”
กระทรวงเกษตรฯ นําทัพจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”เพื่อขับเคลื่อนและขยายผลการส่งเสริมและพัฒนาระบบเกษตรกรรมยั่งยืน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเป็นประธานพิธีเปิดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน”
ณ อิมแพ็ค เมืองทองธานี ว่า กระทรวงเกษตรฯ ร่วมกับกระทรวงสาธารณสุข กระทรวงมหาดไทย และภาคีเครือข่าย ว่า การจัดงานมหกรรมสมุนไพรและอาหาร ครั้งที่ 3 “กินเปลี่ยนวัย กินอย่างมั่นใจ ด้วยเกษตรกรรมยั่งยืน” ที่จัดขึ้นระหว่างวันที่ 29 สิงหาคม – 2 กันยายน 2561 ณ อิมแพค เมืองทองธานี ฮอลล์ 7 – 8 โดยมีวัตถุประสงค์เพื่อสร้างความรับรู้ความเข้าใจเกี่ยวกับเกษตรกรรมยั่งยืนต่อทุกภาคส่วน ให้เกิดการรับรู้นโยบายและเกิดกระแสความสนใจซึ่งเป็นส่วนหนึ่งที่สําคัญต่อการขับเคลื่อนเกษตรกรรมยั่งยืนให้เกิดผลสัมฤทธิ์ ก่อให้เกิดการขยายผลของการส่งเสริมและพัฒนาระบบเกษตรกรรมยั่งยืนได้อย่างมีประสิทธิภาพ อีกทั้งเพื่อรณรงค์ให้ประชาชนหันมาใช้สมุนไพรเพื่อการพึ่งพาตนเอง สามารถนําพืชผัก สมุนไพรใกล้ตัว มาใช้ประโยชน์ทั้งเป็นอาหารและยาได้
สําหรับกิจกรรมภายในงานประกอบด้วย การจัดนิทรรศการซึ่งนําเสนอโครงการเกษตรกรรมยั่งยืนในพื้นที่ 28 จังหวัดนําร่อง สวนสมุนไพรชะลอวัยดูแลสุขภาพร่างกาย กิจกรรม Workshop สมุนไพรและการดูแลสุขภาพ การอบรมระยะสั้นมากกว่า 50 หลักสูตร แจกพันธุ์สมุนไพรหายากวันละ 300 ต้นและหนังสือสมุนไพรวันละ 200 เล่ม บริการตรวจ ให้คําปรึกษาสุขภาพกับแพทย์แผนไทย แพทย์แผนจีน หมอพื้นบ้าน อีกทั้งยังมีการจําหน่ายสินค้าสมุนไพรคุณภาพ ผลิตภัณฑ์สุขภาพ อาหารสุขภาพ และอาหารพื้นถิ่น เป็นต้น
นายวิวัฒน์ กล่าวเพิ่มเติมว่า นอกจากนี้ กษ. ยังได้ร่วมดําเนินโครงการ “โรงพยาบาลอาหารปลอดภัย” โดยจัดหาวัตถุดิบสําหรับประกอบอาหารที่ปลอดภัยจากสารเคมีให้กับผู้ป่วย ซึ่งโรงพยาบาลจะรับซื้อผลผลิตเกษตรอินทรีย์จากกลุ่มเกษตรกร และจัดตลาดจําหน่ายสินค้าปลอดสารเคมี เพื่อให้บุคลากรและประชาชนเข้าถึงอาหาร ผัก ผลไม้ สมุนไพรที่ปลอดภัย สนับสนุนเกษตรกรผู้ผลิตรายย่อยให้มีตลาดใกล้บ้าน ขณะนี้ ดําเนินการในโรงพยาบาลศูนย์และโรงพยาบาลทั่วไปครบทั้ง 116 แห่ง โรงพยาบาลชุมชนมากกว่าร้อยละ 50 และจะพัฒนาโรงพยาบาลชุมชนต้นแบบเขตสุขภาพละ 1 แห่ง เพิ่มสัดส่วนของผักผลไม้อินทรีย์ให้มากกว่าร้อยละ 30 อีกร้อยละ 70 ผ่านเกณฑ์ผักผลไม้ปลอดภัย อีกทั้งเพิ่มชนิดของวัตถุดิบที่ใช้ประกอบอาหารปลอดภัย เช่น เนื้อสัตว์ น้ํามัน เครื่องปรุงทุกชนิดด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงสาธารณสุขชี้แจง กรณีวัคซีนป้องกันโรคมะเร็งปากมดลูก ที่ต้องนำมาฉีดให้กับเด็กหญิงชั้นประถมศึกษาปีที่ 5
วันพุธที่ 4 เมษายน 2561
กระทรวงสาธารณสุขชี้แจง กรณีวัคซีนป้องกันโรคมะเร็งปากมดลูก ที่ต้องนํามาฉีดให้กับเด็กหญิงชั้นประถมศึกษาปีที่ 5
กระทรวงสาธารณสุขชี้แจง กรณีวัคซีนป้องกันโรคมะเร็งปากมดลูก ที่ต้องนํามาฉีดให้กับเด็กหญิงชั้นประถมศึกษาปีที่ 5
วันที่ 29 มีนาคม 2561 นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ชี้แจงกรณี วอซย์ทีวี นําเสนอข่าวสื่อนําเสนอกรณีเฟซบุ๊กของกรรณิการ์ กิจติเวชกุล หนึ่งในเครือข่ายกลุ่มคนรักหลักประกันสุขภาพ โพสต์ถามหาผู้รับผิดชอบต่อกรณีที่วัคซีนป้องกันโรคมะเร็งปากมดลูก หรือวัคซีน HPV ซึ่งเป็นวัคซีนชนิด 2 สายพันธุ์ ที่ต้องนํามาฉีดให้กับเด็กหญิงชั้นประถมศึกษาปีที่ 5 ดังนี้
กระทรวงสาธารณสุข โดยกรมควบคุมโรค องค์การเภสัชกรรม (GPO) และสํานักงานหลักประกันสุขภาพแห่งชาติ (สปสช.) ได้ร่วมกันดําเนินการจัดหาวัคซีนป้องกันมะเร็งปากมดลูกหรือวัคซีนเอชพีวี เพื่อลดการเสียชีวิตจากมะเร็งปากมดลูก ซึ่งเป็นสาเหตุการเสียชีวิตของสตรีไทย ขณะนี้ มีบริษัทมายื่นเสนอ 2 บริษัท อยู่ระหว่างการดําเนินงานตามขั้นตอนและระเบียบของทางราชการ เพื่อนําไปฉีดให้กับกลุ่มเป้าหมายคือเด็กนักเรียนหญิงชั้นป.5 ทุกคน
ปัจจุบัน คณะอนุกรรมการพัฒนาบัญชียาหลักแห่งชาติ ได้บรรจุวัคซีนเอชพีวี ทั้งชนิด 2 สายพันธุ์ (ป้องกันมะเร็งปากมดลูก) และ 4 สายพันธุ์ (ป้องกันมะเร็งปากมดลูก และหูดหงอนไก่) ไว้ในบัญชียาหลักแห่งชาติแล้ว เพื่อเปิดโอกาสให้มีการแข่งขันอย่างเสรีได้โดยไม่ผูกขาด เป็นไปตามระเบียบสํานักนายกรัฐมนตรีว่าด้วยการพัสดุ พ.ศ. 2535 ที่ต้องการให้เปิดโอกาสให้มีการแข่งขันราคาอย่างเป็นธรรมในการเสนอราคาของผู้ขายมากกว่า 1 ราย โดยในปีที่ผ่านมา องค์การเภสัชกรรม ได้จัดหาวัคซีนให้กลุ่มเป้าหมายคือนักเรียนหญิงชั้นประถมศึกษาปีที่ 5 ได้พอเพียงเป็นไปตามแผนการดําเนินงานของประเทศ และการจัดซื้อวัคซีนประหยัดงบประมาณได้ 36 ล้านบาท
สําหรับด้านประสิทธิภาพในการป้องกันมะเร็งมดลูกนั้น คณะอนุกรรมการสร้างเสริมภูมิคุ้มกันโรค ยืนยันว่าวัคซีนทั้งสองชนิดมีประสิทธิภาพไม่แตกต่างกัน สามารถป้องกันมะเร็งปากมดลูกได้เท่ากัน และวัคซีนทั้งสองชนิดนี้ในต่างประเทศก็ยังมีการใช้อยู่ โดยมีประเทศที่ใช้วัคซีนเอชพีวีชนิด 2 สายพันธุ์ในแผนงานสร้างเสริมภูมิคุ้มกันโรค 29 ประเทศ เช่น สก็อตแลนด์ เบลเยี่ยม ฝรั่งเศส สวิสเซอร์แลนด์ อิตาลี สเปน เม็กซิโก แอฟริกาใต้ สิงคโปร์ ญี่ปุ่น และมาเลเซีย เป็นต้น ซึ่งประสิทธิภาพของวัคซีนจะช่วยป้องกันการติดเชื้อสายพันธุ์ 16 และ 18 ได้ประมาณร้อยละ 90-100 ในผู้ที่ยังไม่เคยติดเชื้อมาก่อน
----------------------
รัฐบาลไทย-ข่าวทำเนียบรัฐบาล-รมว.ศธ. ปาฐกถาในการประชุม Asian Summit on Education & Skills (ASES) ที่อินเดีย
วันพุธที่ 3 ตุลาคม 2561
รมว.ศธ. ปาฐกถาในการประชุม Asian Summit on Education & Skills (ASES) ที่อินเดีย
วันนี้ (3 ตุลาคม 2561) นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวปาฐกถาในพิธีเปิดการประชุม Asian Summit on Education & Skills (ASES)  ณ กรุงนิวเดลี ประเทศอินเดีย
วันนี้ (3 ตุลาคม 2561) นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ กล่าวปาฐกถาในพิธีเปิดการประชุม Asian Summit on Education & Skills (ASES) ในหัวข้อ "Learning for tomorrow’s world, leading exponential development, Action today for knowledge, skills, attitudes and values education" ณ กรุงนิวเดลี ประเทศอินเดีย โดยมีนายการุณ สกุลประดิษฐ์ ปลัดกระทรวงศึกษาธิการ และนายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน รวมทั้งรัฐมนตรี นักวิชาการ ตลอดจนผู้บริหารภาครัฐและเอกชนจาก 30 ประเทศกว่า 400 คน เข้าร่วมประชุม
รมว.ศึกษาธิการกล่าวตอนหนึ่งว่า การปฏิรูปการศึกษาที่สําคัญเรื่องหนึ่งของกระทรวงศึกษาธิการในเวลานี้ คือ"โครงการพัฒนาครูรูปแบบครบวงจร (คูปองพัฒนาครู)"ซึ่งที่ผ่านมาการอบรมพัฒนาครูผู้สอนทั่วประเทศ ส่วนกลางจะเป็นผู้จัดอบรม ปัญหาที่พบคือหลักสูตรไม่สอดคล้องกับความต้องการของครูทุกกลุ่ม ทําให้ไม่สามารถใช้ประโยชน์ได้จริงหรือจัดในหลักสูตรเดิม ๆ ผู้เข้าอบรมเป็นกลุ่มเดิม หรือจัดเฉพาะในจังหวัดใหญ่ ฯลฯ กระทรวงศึกษาธิการจึงปฏิรูปการพัฒนาครูใหม่ ภายใต้โครงการดังกล่าว โดยเปิดโอกาสให้ครูได้เลือกช็อปปิ้งด้วยระบบออนไลน์ในหลักสูตรการอบรมที่ผ่านการรับรองมาตรฐานหลักสูตรและหน่วยจัดจาก "สถาบันคุรุพัฒนา"
สําหรับหลักสูตรการอบรมพัฒนาครู เกิดขึ้นภายใต้กรอบการพัฒนาหลัก 15 ข้อ มุ่งตอบโจทย์ในเรื่องทักษะและสมรรถนะของครูที่พึงมีในศตวรรษที่ 21 และนโยบายรัฐบาลไทยแลนด์ 4.0โดยครูจะได้รับคูปองคนละ 10,000 บาท/ปี เพื่อตัดสินใจเลือกหลักสูตรอบรมด้วยตนเองผ่านแผนพัฒนาตนเองและการอนุมัติของผู้อํานวยการโรงเรียน โดยการเลือกหลักสูตรผ่านระบบ Training OBEC ซึ่งรับมาจากสถาบันคุรุพัฒนาทําให้ตรงกับความต้องการของครูแต่ละคนและแต่ละสถานศึกษามากขึ้น
จากผลการดําเนินการโครงการที่ผ่านมามีครูเข้ารับการอบรมแล้วกว่า 3.5 แสนคน มีหลักสูตรหลากหลายให้เลือกกว่า 1,200 หลักสูตร จาก 278 สถาบัน และผลที่สําคัญคือ ช่วยลดงบประมาณในการพัฒนาครูจากเดิมปีละประมาณ 9,000 ล้านบาท เหลือเพียงปีละ 2,000 ล้านบาทเท่านั้น
สําหรับแนวทางดําเนินการต่อไปกระทรวงศึกษาธิการจะเร่งยกระดับมาตรฐานของหลักสูตรอบรมต่าง ๆ ให้มีคุณภาพมากขึ้น และเตรียมขยายแผนการอบรมไปยังครูอาชีวศึกษาและครู กศน. รวมทั้งการอบรมระบบออนไลน์พร้อมทั้งจะเชิญหน่วยงานที่มีศักยภาพสูงมาร่วมเป็นผู้จัดหลักสูตรอบรมให้มากขึ้นด้วย
รมว.ศึกษาธิการ กล่าวย้ําด้วยว่า เมื่อครูได้รับความรู้และทักษะจากการอบรมพัฒนาในหลักสูตรต่าง ๆ ไปแล้ว จะต้องนําไปถ่ายทอดให้กับนักเรียนด้วย และยืนยันว่า "ครู" ยังคงมีความสําคัญในการเรียนการสอน แม้ว่าระบบดิจิทัลจะเข้ามามีบทบาทสําคัญในปัจจุบันมากขึ้นก็ตาม
Written byคณะทํางานฯ
Photo Creditคณะทํางานฯ
Rewriter/Editorบัลลังก์ โรหิตเสถียร